Publication: Magyar Közlöny
Issue: MK-2002-60 (Year: 2002, Number: 60)
Era: 1990-2004
Section: a 19/2002. (V. 8.) OM rendelethez
Paragraph Index: 191

2. Településrendezési követelmények 2.1. Az intézményt a helyi településrendezési tervek és a helyi építési szabályzat alapján kell telepíteni. Ezek készítése során figyelembe kell venni az alábbiakat: — ártérbe, belvizes, egészségre ártalmas területre gyógypedagógiai intézményt építeni nem lehet; — az épület magassági kitûzési adatait az árvízi és belvízi kockázat szempontjából az illetékes vízügyi hatósággal véleményeztetni kell. 2002/60. szám 2.2. A gyógypedagógiai intézményt célszerû önállóan telepíteni, de ha a helyi társadalmi igény megköveteli, közösen telepíthetõ óvodával, általános iskolával, középiskolával, szakiskolával, közkönyvtárral, uszodával, gyermekrendelõvel, fogyatékosok egyéb intézményeivel és a település szabályozási tervében meghatározott más hasonló rendeltetésû oktatási-nevelési intézménnyel, de a gyógypedagógiai intézmény közterület felõli megközelítését és a bejáratait el kell különíteni, továbbá a gyógypedagógiai intézmény a gyermekrendelõvel közvetlenül nem érintkezhet. Magas zajterhelésû és forgalmas útvonalhoz közeli területen — ha más helyszín nem lehetséges — csak a megfelelõ kültéri (növénysáv, zajvédõ fal) és belsõ téri (ablakszigetelés) zaj- és levegõtisztaság-védelmi megoldások tervezése és megvalósítása esetén építhetõ gyógypedagógiai intézmény. Városokban a telepítés legyen tömegközlekedéssel jól megközelíthetõ. 2.3. Amennyiben a település közoktatási intézményei — így a gyógypedagógiai intézmény is — azonos helyen nyernek elhelyezést, a helykijelölésnél olyan területet kell kiválasztani, ahol a település közösségi, mûvelõdési, sportés szabadidõs tevékenységének helyigénye és helyiségigénye is kielégíthetõ. 2.4. A telek — nagysága: 25,0 m 2/fõ, illetve az építési övezetre elõírt legkisebb telekméret lehet (megengedhetõ eltérés: legfeljebb 10%). Mezõgazdasági gyakorlókert, elkülönített gazdasági udvar (teherszállítás céljára) vagy jelentõs (az egész települést vagy több intézményt kiszolgáló) szabadtéri sportlétesítmények elhelyezésére és a külön jogszabályban elõírt gépjármû-várakozó (parkoló-) helyek céljára többlet területet kell biztosítani; a szelektív hulladékgyûjtés megvalósításának feltételeit megfelelõ tároló tervezésével biztosítani kell; — tagolása: játszó-, pihenõ-, sportterületet kell létesíteni a szükséges közlekedõ- és zöldfelületekkel, valamennyi terület kialakításánál a fogyatékosság jellegére tekintettel kell lenni, és a tervezési programban meg kell határozni a burkolt és zöldfelület arányát, a burkolt felületek jellegét, színét, kialakítási módját (lejtõk, lépcsõk, szegélyek stb.) és a kívánatos tankert méretét, fajtáját (pl. magaságyas a kerekesszékes gyerekeknek), valamint a növényanyag fajtáját. A játszó-, pihenõterület nagysága 3,0—5,0 m2/fõ legyen; a telken csak pedagógiai célzatú állattartás (gyakorlati ismeretek, biológiai, környezetvédelmi oktatás stb.) engedhetõ meg; — beépítésének mértéke: legfeljebb 25% legyen és tegye lehetõvé, hogy az oktatóhelyiségek homlokzatfelülete a szomszédos telekhatártól legalább 10,0 m távolságra legyen, és a vele szemközti épülettömeggel alkotott légtérarány legalább 1:2 legyen; — beépítésének módja: az építhetõ oktatást szolgáló szintek száma legfeljebb egy (földszint). Az építmény akadálymentes megközelítését és az építményben való mozgást, valamint veszélyhelyzet esetén a mentés feltételeit a fogyatékosság jellegének megfelelõen biztosítani kell, amelyekhez a tûzvédelmi szakhatóság elõzetes állásfoglalását ki kell kérni. A nevelési-oktatási helyiségek és az egyéb helyiségek belmagasságát az országos településrendezési és építési

Source: https://magyarkozlony.hu/hivatalos-lapok/65df3ddffea846c04451beb3542725e6bbc0f6de/dokumentumok/32a06c8a0c86c323f8d55c76cc172f62f3eeb5d0/letoltes